Document ID: 31989D0007

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 12ης Δεκεμβρίου 1988
για τον καθορισμό της περιόδου ισχύος της επίσημης αποδοχής ορισμένων ποικιλιών ειδών λαχανικών
(89/7/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 70/458/ΕΟΚ του Συμβουλίου της 29ης Σεπτεμβρίου 1970 για την εμπορία των σπόρων κηπευτικών προς σπορά (1), όπως τροποποιήθηκε τελευταία από την οδηγία 88/380/ΕΟΚ (2), και ιδίως το άρθρο 13 παράγραφος 3 δεύτερο και τέταρτο εδάφιο,
την αίτηση που υπέβαλε το Βασίλειο της Ισπανίας,
Εκτιμώντας:
ότι το άρθρο 13 παράγραφος 1 της οδηγίας 70/458/ΕΟΚ προβλέπει ότι η επίσημη αποδοχή των ποικιλιών ειδών λαχανικών που έγινε για ένα κράτος μέλος πριν από την 1η Ιουλίου 1972 ισχύει το αργότερο έως τις 30 Ιουνίου 1982·
ότι η οδηγία 88/380/ΕΟΚ προβλέπει ότι:
- στην περίπτωση ποικιλιών, οι οποίες έγιναν αποδεκτές πριν από την 1η Ιουλίου 1972, ή, όσον αφορά τη Δανία, την Ιρλανδία και το Ηνωμένο Βασίλειο πριν από την 1η Ιανουαρίου 1973, η εν λόγω περίοδος μπορεί να παραταθεί μέχρι τις 30 Ιουνίου 1990 για τις μεμονωμένες ποικιλίες, αν επίσημα μέτρα οργανωμένα σε κοινοτική βάση έχουν ληφθεί πριν από την 1η Ιουλίου 1982, προκειμένου να εξασφαλιστεί ότι έχουν τηρηθεί οι προϋποθέσεις για την ανανέωση της αποδοχής τους ή την αποδοχή ποικιλιών που προέρχονται από αυτές,
- όσον αφορά την Ελλάδα, την Ισπανία και την Πορτογαλία, η λήξη της περιόδου αποδοχής ορισμένων ποικιλιών οι οποίες έγιναν αποδεκτές σε αυτά τα κράτη μέλη πριν από την 1η Ιανουαρίου 1986 μπορεί, μετά από αίτημα των εν λόγω κρατών μελών, να καθοριστεί επίσης για τις 30 Ιουνίου 1990·
ότι, κατά συνέπεια, οι ποικιλίες που πληρούν τις προαναφερθείσες προϋποθέσεις θα πρέπει να προσδιοριστούν και να καθοριστεί η περίοδος ισχύος της επίσημης αποδοχής τους σύμφωνα με την οδηγία 88/380/ΕΟΚ·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών Δενδροκηπευτικών και Δασικών Φυτών προς Φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η επίσημη αποδοχή σ' ένα κράτος μέλος των ποικιλιών των ειδών λαχανικών που αναφέρονται στο παράρτημα ισχύει έως τις 30 Ιουνίου 1990 το αργότερο.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 12 Δεκεμβρίου 1988.

Labels: 3
6